**A HELYI VÁLASZTÁSI IRODA VEZETŐJÉNEK KÖZLEMÉNYE**

Alulírott **Dr Fülesné Balogh Anita,** mint az **Ácsi Helyi Választási Iroda vezetője,** a választási eljárásról szóló 2013. évi XXXVI. törvény 307/E. § (1) bekezdésében, valamint a helyi önkormányzati képviselők és polgármesterek választásán, valamint a nemzetiségi önkormányzati képviselők választásán a választási irodák hatáskörébe tartozó feladatok végrehajtásának részletes szabályairól és a választási eljárásban használandó nyomtatványokról szóló 20/2019. (VII.30.) IM rendelet 5.§ (1) bekezdés j) pontjába foglalt jogkörömben eljárva megállapítom, hogy Ács településen a(z)  
  
**Polgármesterjelölt állításához 174 fő,**

**képviselő jelölt állításához 58 fő,**

választópolgár ajánlása szükséges.

A Nemzeti Választási Bizottság 183/2019. határozata alapján Ácson **a roma települési nemzetiségi önkormányzati jelölt állításához szükséges ajánlások száma: 5 fő.**  
**A választási eljárásról szóló 2013. évi XXXVI. törvény 307/E. § szerint:**  
„(1) Az egyéni listás és az egyéni választókerületi jelölt, valamint a polgármesterjelölt állításához szükséges ajánlások számát a helyi választási iroda vezetője, a főpolgármester-jelölt, valamint a megyei lista állításához szükséges ajánlások számát a területi választási iroda vezetője állapítja meg szavazást megelőző hatvanhatodik napon.  
(2) A szükséges ajánlások számának megállapításakor a választópolgárok számát a központi névjegyzéknek a szavazást megelőző hatvanhetedik napi adatai alapján kell megállapítani.  
(3) A szükséges ajánlások számát egész számra felfelé kerekítve kell megállapítani.”

**A helyi önkormányzati képviselők és polgármesterek választásáról szóló 2010. évi L. tv. 9. § (1), (3) bekezdése szerint:**  
„(1) Egyéni listás, illetve egyéni választókerületi képviselőjelölt az, akit az adott választókerület választópolgárainak legalább 1%-a jelöltnek ajánlott.”  
„(3) Polgármesterjelölt az, akit  
a) a 10 000 vagy annál kevesebb lakosú település választópolgárainak legalább 3%-a,  
b) a 10 000 lakost meghaladó, de 100 000 vagy annál kevesebb lakosú település esetén legalább 300 választópolgár,  
c) a 100 000-nél több lakosú település esetén legalább 500 választópolgár  
jelöltnek ajánlott.”  
A központi névjegyzék adatai alapján Ács településen 2019. augusztus 07.-én a választópolgárok száma 5776 fő volt.  
  
Ács, 2019. augusztus 08.  
  
**Dr. Fülesné Balogh Anita   
HVI vezető**  
  
**Az eredeti dokumentum az alábbi csatolmányban megtekinthető!**